**41. DRŽAVNO TEKMOVANJE V TEHNIKI PRODAJE**

**Slovenska Bistrica, 6. april 2017**

**PRAVILA OCENJEVANJA**

1. Vsakega tekmovalca ocenjuje tričlanska komisija.
2. Posamezni član komisije oceni tekmovalca z največ 100 točkami.
3. Tekmovalec mora biti obveščen o tem, koliko točk lahko doseže in kaj se pri tekmovanju ocenjuje (kriteriji ocenjevanja).
4. Pri živilski stroki mora imeti tekmovalec delovno obleko (obleko priskrbi šola organizatorica).
5. Tekmovalec je pred tekmovanjem seznanjen z vrstnim redom tekmovanja (vrstni red določi šola organizatorica z žrebom). Tekmovalec prejme številko, ki jo ima med tekmovanjem pripeto na zgornji levi del oblačila. Hkrati s seznanitvijo z vrstnim redom nastopa, si tekmovalec izbere ovojnico s tekmovalnim vprašanjem. Predsednik posamezne komisije na izbrano ovojnico zapiše številko tekmovalca.
6. Pred tekmovanjem ima tekmovalec na voljo pol ure za spoznavanje tekmovalnega mesta (prodajalne). Predsednik komisije ga mora seznaniti s potekom tekmovanja.
7. Tekmovanje posameznega tekmovalca lahko traja največ 15 minut.
8. Razlika posameznega ocenjevalca je lahko pri enem tekmovalcu največ 8 točk. Na zbirnik ocenjevalnih listov se vpiše usklajena ocena.
9. Predsednik ocenjevalne komisije posamezne stroke mora poskrbeti, da izpolnjene tekmovalne liste preda centralni komisiji, in sicer:
* prvič, ko konča tekmovanje ena tretjina tekmovalcev,
* drugič, ko konča tekmovanje naslednja tretjina tekmovalcev,
* za ostale tekmovalce pa takoj po končanem tekmovanju.
1. Za celoten potek tekmovanja v posamezni stroki je odgovoren predsednik komisije, ki je praviloma eden od organizatorjev praktičnega usposabljanja in delovne prakse.
2. Med samim tekmovanjem mentor ne sme biti prisoten na tekmovalnem mestu. Če mentor ali katera druga oseba ne upošteva navodila predsednika komisije in kljub opozorilom moti potek tekmovanja, lahko komisija tekmovalca diskvalificira.
3. Tekmovanje mora biti zaključeno do ure, kot je določila šola organizatorica.